ועדת הכספים, כנסת 17, פרוטוקול מספר 409, 2007-04-19 11:35

סטס מיסז'ניקוב: אנחנו עוברים לשינויים בתקציב לשנת 2007.

סטס מיסז'ניקוב: כאן, כפי שלימדו אותי, לא קובע הרכב הנוכחים, אלא מהות הנושא.

ניסן סלומינסקי: אלא אם כן אתם מרגיזים אותנו באופן יוצא מן הכלל.

סטס מיסז'ניקוב: פנייה מס' 34ב' – משרד החינוך.

טמיר כהן: לאור בקשת הוועדה הפנייה שונתה.

ריקי ארמן: מדובר בפנייה תקציבית מאוזנת של מערכת ההשכלה הגבוהה, שינויים פנימיים מאוזנים.

יעקב ליצמן: זה על דעת שרת החינוך?

ניסן סלומינסקי: עד עכשיו שרת החינוך שידרה לנו כל הזמן להצביע נגד.

יעקב ליצמן: בעבר היא לא תמכה בבקשה, ולאור זה שינו אותה.

יעקב ליצמן: האם הפנייה שלפנינו היא על דעת שרת החינוך?

ריקי ארמן: זה אותו דבר בדיוק.

ריקי ארמן: בפעם שעברה אמרתם שיש פגיעה בסטודנטים.

ריקי ארמן: אנחנו טענו שאין, אבל בכל זאת הפנייה שונתה.

יעקב ליצמן: שאלתי האם זה על דעת שרת החינוך.

סטס מיסז'ניקוב: היא לא נציגה של משרד החינוך ולא יודעת.

ריקי ארמן: הפנייה הזאת היא על-פי בקשת הוועדה לתכנון ותקצוב.

ריקי ארמן: גם פגשתם אותם.

סטס מיסז'ניקוב: מי בעד פנייה מס' 34ב'?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פנייה מס' 34ב' – רוב נגד – נמנעים – הפנייה נתקבלה.

סטס מיסז'ניקוב: פנייה מס' 34ב' התקבלה.

סטס מיסז'ניקוב: פניות מס' 35, 161 – אבטחה של לשכת הנשיא.

סטס מיסז'ניקוב: לא דרוש הסבר.

סטס מיסז'ניקוב: מי בעד פניות מס' 35 ו-161?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פניות מס' 35 ו-161 – רוב נגד – נמנעים – הפניות נתקבלו.

סטס מיסז'ניקוב: פניות מס' 35 ו-161 נתקבלו.

סטס מיסז'ניקוב: פניות מס' 92-93 – משרד התעשייה, המסחר והתעסוקה, תקצוב הרשות להגבלים עסקיים והטבות לעידוד השקעות הון.

ניסן סלומינסקי: יש הורדה בהטבות לעידוד השקעות הון והכסף מועבר לפיקוח.

סטס מיסז'ניקוב: נבקש לקבל הסבר.

דוד שטיינמץ: מר ישעיהו בר דב יסביר את החלק של הפלוס.

דוד שטיינמץ: אני מנהל תחום תקציבים במשרד התעשייה, המסחר והתעסוקה ואסביר את המינוס.

שלי יחימוביץ': אתה בעד המינוס?

דוד שטיינמץ: מרכז ההשקעות עובד בכללותו על הרשאה להתחייב.

דוד שטיינמץ: תחום המזומנים זה תחום שהאוצר מחויב לתת לנו.

דוד שטיינמץ: כל עוד אין פגיעה בהרשאות להתחייב, תחום המזומנים זה מחויבות של האוצר, וכרגע יש לנו זמינות תקציבית לתת 4 מיליון שקל.

חיים אורון: סליחה, מה זאת אומרת שאין לכם בעיה תקציבית?

חיים אורון: אני יודע על עשרות מפעלים שלא דנים בבקשתם כי כולם יודעים שאין תקציב.

חיים אורון: אז למה מורידים כאן?

זאב אלקין: זה תקציב בהרשאה להתחייב.

דוד שטיינמץ: תקציב מרכז ההשקעות עובד כולו על הרשאה להתחייב.

דוד שטיינמץ: כאן לא נוגעים בהרשאה להתחייב, על אף שמקצצים.

דוד שטיינמץ: יש מחויבות של משרד האוצר להחזיר את זה או לפחות את כל מה שמתחייב לשלם.

חיים אורון: אתם יודעים שמפעלים מקבלים הודעה שלא יקבלו - - -

דוד שטיינמץ: גם אם לא יקצצו, אין לנו הרשאה להתחייב.

חיים אורון: נותנים היום למפעלים הרשאה להתחייב בשלושה חלקים, בחלוקה לשלוש שנים: תקבלו שליש השנה, שליש בשנה הבאה, ושליש בשנה שלאחר מכן.

דוד שטיינמץ: זה דיון אחר.

חיים אורון: זה הדיון כאן.

חיים אורון: למה אתם מורידים מתקציב מרכז ההשקעות?

דוד שטיינמץ: אבל זה מזומן.

דוד שטיינמץ: זה לא ברמה של הרשאה להתחייב.

חיים אורון: בסוף, בקצה בקריית-שמונה מישהו רוצה מזומן.

דוד שטיינמץ: אם זה סכום מחויב, הוא יקבל את המזומן.

חיים אורון: מתי?

חיים אורון: כאשר יהיה מזומן.

דוד שטיינמץ: לא כאשר יהיה מזומן.

דוד שטיינמץ: אני יודע שבמהלך החודש וחצי הקרובים משרד האוצר מתכוון להזרים לנו מזומנים בסך 120 מיליון שקל למרכז לעידוד השקעות הון.

חיים אורון: אז למה אתה לא לוקח את הכסף משם?

סטס מיסז'ניקוב: זה לצורך סיוע למפעלים?

דוד שטיינמץ: לא, זה לצורך מילוי התחייבויות קודמות.

חיים אורון: אלה התחייבויות שניתנו כבר בשנים קודמות ל"אינטל" ולמפעלים נוספים.

חיים אורון: אז למה אתה לא לוקח את זה מה-120 מיליון?

דוד שטיינמץ: כרגע יש אפשרות לתת לרשות להגבלים עסקיים.

דוד שטיינמץ: אם אתם לא מוכנים, לא צריך.

ישעיהו בר דב: אין שום קשר בין עניין מרכז ההשקעות לרשות להגבלים עסקיים, זה מקרי.

ישעיהו בר דב: מכיוון שאותו סגן הממונה על אגף התקציבים אחראי על זה אז הגיש את הדברים באותה פנייה.

ישעיהו בר דב: אלה שני דברים נפרדים.

ישעיהו בר דב: המקור לתוספת לרשות להגבלים עסקיים היא הרזרבה הכללית.

ישעיהו בר דב: זה לא קשור למרכז ההשקעות.

סטס מיסז'ניקוב: אתה רוצה להגיד שאנחנו יכולים לאשר תוספת ולא לאשר את ההפחתה?

יעקב ליצמן: אפשר להצביע בנפרד על כל אחת מן הפניות.

ניסן סלומינסקי: אלה שתי פניות נפרדות שהופיעו ביחד רק בשל חיסכון בנייר.

ניסן סלומינסקי: המדינה מראה לנו שחוסכים בנייר.

סטס מיסז'ניקוב: חבר הכנסת ליצמן, אולם אתה יודע שלא יהיה מאין להביא את התקציב.

ניסן סלומינסקי: יש לכך מקור.

יעקב ליצמן: זה מופיע ברזרבה הכללית.

ערן פולק: אי אפשר, זה בא ביחד.

קריאה: הרשות להגבלים עסקיים, המקור שלה מהרזרבה הכללי.

יעקב ליצמן: אפשר בהחלט להצביע בנפרד על כל אחת מהפניות.

ערן פולק: אי אפשר.

ערן פולק: אם יצביעו רק על הפלוס, התוצאה שיהיה מינוס טוטלי בהעברת משאבים.

סטס מיסז'ניקוב: נציגי משרד האוצר אומרים שאי אפשר להצביע בנפרד על הפניות.

יעקב ליצמן: הוא רוצה להסביר לנו שההעברה הזאת כולה תלויה בשאלה אם אתה מעביר את ההעברה הקודמת.

יעקב ליצמן: אבל מבחינה פרוצדורלית ניתן להצביע בנפרד ולאשר, וזהו.

ניסן סלומינסקי: הוא אומר שנותנים מהרזרבה.

ניסן סלומינסקי: אם הרזרבה היתה של מיליארדים, מילא, אבל היא כה קטנה שלא יוכלו למשוך ממנה.

סטס מיסז'ניקוב: אנחנו סתם מבזבזים זמננו.

סטס מיסז'ניקוב: אני דוחה את ההצבעה לישיבה הבאה כי יש כאן הרבה דברים לא ברורים.

סטס מיסז'ניקוב: פנייה מס' 141 – משרד התחבורה.

אורית נוקד: אני רוצה להעיר למשרד התחבורה.

אורית נוקד: יומיים לפני שיצאנו לפגרה העליתי כאן בדיון את נושא התחבורה במועצה האזורית אשכול, בעיית החיילים והאזרחים הוותיקים.

אורית נוקד: הובטח לי שיימצא הסדר.

אורית נוקד: היה מדובר כמדומני על סכום של 600,000 שקל.

אורית נוקד: הגשתי רביזיה, אבל בסוף כל-כך נבהלו ואז הסכמתי להסיר את הרביזיה, והובטח לי שהנושא הזה יוסדר.

אורית נוקד: עד היום הנושא הזה לא הוסדר, לכן בכל הקשור למשרד התחבורה אני מבקשת שהתקציבים לא יועברו.

אורית נוקד: אפשר מבחינתי לאשר את זה, אבל מייד אגיש רביזיה כי אני רוצה שיימצא פתרון לבעיה המחפירה של האנשים במועצה האזורית אשכול אחרי ההינתקות.

אורית נוקד: מה שאני אומרת נכון לגבי כל הפניות של משרד התחבורה.

סטס מיסז'ניקוב: אני רואה כאן רק את הפלוס ולא רואה מאין מורידים.

חיים אורון: זה הוצאה מותנית בהכנסה.

חיים אורון: זה לא הוצאה.

הרצל בן יהושוע: אני מנהל אגף התקציבים במשרד התחבורה.

הרצל בן יהושוע: למיטב ידיעתי לא הגיעה הפנייה של חברת הכנסת נוקד.

הרצל בן יהושוע: נכון שאני אחראי ואני נציג המשרד וצריך לענות בשם המשרד.

הרצל בן יהושוע: הייתי מבקש לקחת על עצמי לטפל בעניין, ואדאג לענות לך אישית.

אורית נוקד: זה בעיה ברמה של המנכ"ל.

הרצל בן יהושוע: אפנה למנכ"ל פעם נוספת.

הרצל בן יהושוע: אני מבין, ומנסה להיות מנומס.

אורית נוקד: הייתי כבר בסרט הזה.

סטס מיסז'ניקוב: אני אעקוב אחרי זה.

סטס מיסז'ניקוב: בואו ניתן צ'אנס אחרון, ואחר-כך אהיה אתך.

יעקב ליצמן: אדוני יכול לעשות דבר פשוט: להצביע, לאשר, ולאפשר לה לבקש רביזיה.

אורית נוקד: במקום שאני ארוץ אחריהם, שהם ירוצו אחרינו.

אורית נוקד: זה הכול.

חיים אורון: אבל מאין ההכנסה המותנית כאן?

חיים אורון: מי משלם את הכסף?

הרצל בן יהושוע: מדובר על שינוי מבני כולל ברשות התעופה האזרחית.

הרצל בן יהושוע: הייתי רוצה לציין, הוגשו מספר דוחות בין-לאומיים של IKO ושל ארגון התעופה האמריקאי (IFF), שביקשו להכניס מספר תיקונים ארגוניים ברשות שדות התעופה, בין היתר בביטוח.

ניסן סלומינסקי: הכוונה שהמטוסים לא יתנגשו זה בזה?

הרצל בן יהושוע: זה חלק מ-11 מיליוני השקלים.

הרצל בן יהושוע: משרד התחבורה עומד לערוך שינוי מבני כולל ברשות התעופה האזרחית – הגדלת תקציבי הרשות לתעופה אזרחית מ-24 מיליון שקלים לכ-50 מיליון שקלים בשנה, כאשר הגידול יושג, מחציתו על-ידי תוספת באגרות, על אגרות רישוי טיס ואגרות מטוסים והאגרות הנלקחות מהתעשייה האווירית בגין פיקוח על מוצרים תעופתיים, ומחציתו על-ידי תוספת מתקציב המדינה.

הרצל בן יהושוע: האגרות אושרו על-ידי ועדת הכלכלה של הכנסת ואנחנו גובים את האגרות החדשות.

הרצל בן יהושוע: אני מבקש בשלב זה לתקצב את היכולת להעביר את האגרות החדשות.

סטס מיסז'ניקוב: מי בעד פנייה מס' 141?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פנייה מס' 141 – רוב נגד – נמנעים – הפנייה נתקבלה.

סטס מיסז'ניקוב: פנייה מס' 141 נתקבלה.

אורית נוקד: אני מבקשת רביזיה.

אורית נוקד: אני מבקשת שהיא תידון לאחר שאקבל תשובה, או שאז אבטל אותה.

אורית נוקד: אני מקווה מאוד שזה יקרה מהר.

סטס מיסז'ניקוב: פנייה מס' 142 – משק המים.

ערן פולק: הפנייה הזאת טכנית במהותה.

ערן פולק: מתקן התפלה בפלמחים צפוי להתחיל לעבוד בסוף חודש מאי.

ערן פולק: ההתחייבות נרשמה בתקנה של תמיכות בספקי מים.

ערן פולק: מעבירים לשם 22 מיליוני שקלים הנדרשים להפעלת המתקן.

חיים אורון: כמה עולה קו"ב מים?

ערן פולק: 2.95 שקלים.

ערן פולק: זה מתקן קטן, לכן זה יקר יותר.

סטס מיסז'ניקוב: מי בעד פנייה מס' 142?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פנייה מס' 142 – רוב נגד – נמנעים – הפנייה נתקבלה.

סטס מיסז'ניקוב: היו"ר סטס מיסז'ניקוב: פנייה מס' 142 נתקבלה.

יעקב ליצמן: מה קורה עם המים מטורקיה?

קריאה: ההסכם בוטל.

סטס מיסז'ניקוב: פניות מס' 147-148 – המשרד לקליטת העלייה.

זאב אלקין: זה קיצוץ במשרד לקליטת העלייה – לא העברה פנימית – של 27 מיליון שקלים.

זאב אלקין: למה ועל מה, לא ברור.

זאב אלקין: אני מבקש לדחות את הפנייה.

סטס מיסז'ניקוב: אנחנו דוחים את הדיון בפניות מס' 147-148 לישיבה הבאה.

סטס מיסז'ניקוב: פנייה מס' 149 – משרד החינוך.

ריקי ארמן: זה במסגרת יישום החלטת הממשלה לפיתוח הנגב.

ניסן סלומינסקי: לא הבנתי במה זה קשור.

אייל אביטל: זה מימוש ההחלטה לפיתוח הנגב, במרכיב של החינוך.

זאב אלקין: זה דבר אחר לחלוטין.

זאב אלקין: השורה התחתונה, שמורידים בהוראת המקצועות ותוכניות ומוסיפים לחינוך לא פורמלי.

אייל אביטל: אני ממשרד המשנה לראש הממשלה, אחראי על יישום התוכנית לפיתוח הנגב.

אייל אביטל: יש כאן הסבת כספים שביצע משרד החינוך כדי לעמוד בהתחייבותו על-פי החלטת הממשלה וליישם את חלקו בתוכנית.

אייל אביטל: משרד ראש הממשלה משתתף בסכום של למעלה מ-40 מיליון שקל בתוכנית לפיתוח הנגב, ומנגד משרד החינוך משתתף ב-40 מיליון שקל.

אייל אביטל: כדי לממש את העברת הכספים ולהתחיל להפעיל את הפרויקטים, שכוללים בעיקר אפליה מתקנת לדרום בכל הקשור לחינוך, נדרשות הסבות, גם בתוך תקציב משרד החינוך, ובעיקר מייצרים פלטפורמה לקלוט את ההשתתפות שלנו בתקציבם.

אייל אביטל: משרד החינוך הוא המשרד המקצועי.

אייל אביטל: משרד המשנה לראש הממשלה לא מתיימר לנהל את הפרויקטים, אלא ללוות אותם.

ניסן סלומינסקי: אנחנו מדברים על 4 מיליון שקל.

ניסן סלומינסקי: לא על 40 מיליון שקל.

אייל אביטל: 4 מיליון שקל זה פעולה בתוך משרד החינוך.

ניסן סלומינסקי: מאין זה עובר ולאן?

חיים אורון: כתוב: בהורדת כיתות.

ניסן סלומינסקי: מהו החינוך הלא פורמלי המופיע כאן?

ריקי ארמן: נציגי משרד החינוך יגיעו ויסבירו את הפנייה.

אייל אביטל: אני יכול להסביר.

אייל אביטל: זה בעיקר החברה למתנ"סים.

אייל אביטל: למעשה נצבע כסף בתקציב הגדול של משרד החינוך בחברה למתנ"סים לטובת הדרום.

אייל אביטל: אנחנו מוסיפים כמעט 22 מיליון שקלים, ומשרד החינוך מוסיף את חלקו, במקום מתקציב כללי לתקציב הדרום.

זאב אלקין: אז למה יש העברה מסעיף לסעיף?

אייל אביטל: כדי לצבוע את הסעיף הנוכחי כולל הכסף שאנחנו מעבירים.

אייל אביטל: משרד החינוך נותן חלק, ומשרד ראש הממשלה נותן חלק, וזה נצבע רק לדרום.

זאב אלקין: אם זה בתקציב כללי של חינוך בלתי פורמלי במשרד החינוך זה לא דורש העברה מסעיף לסעיף.

חיים אורון: אין שם כסף.

חיים אורון: הוא מוסיף לשם כסף.

ניסן סלומינסקי: אבל החלוקה של זה תהיה למתנ"סים?

אייל אביטל: כן, בוודאי.

ניסן סלומינסקי: חשבתי שזה הולך למשהו אחר.

חיים אורון: היות ועוסקים כאן

חיים אורון: בחינוך הלא פורמלי, והיתה התחייבות של שר האוצר לפני פתיחת המושב להעברת 20 מיליון שקלים, פעמיים 10 מיליון שקל, לתנועות הנוער, אני מבקש לנצל את ההזדמנות, לא כדי לעכב את ההעברה לדרום, אבל אני מבקש שתקדמו את מימוש ההתחייבות הזאת.

חיים אורון: אני לא יודע היכן זה תקוע.

ריקי ארמן: אוכל לבדוק את זה.

זאב אלקין: באותה מסגרת היתה התחייבות מפורשת של שרת החינוך בפני ועדת הכספים, ועדת החינוך, התרבות והספורט וועדת העלייה, הקליטה והתפוצות, היא התחייבה שלוש פעמים להחזיר את הסכום שקוצץ בבסיס התקציב לקליטת תלמידים עולים.

זאב אלקין: עדיין לא ראיתי את זה מגיע לוועדת הכספים, ואני רואה שמשרד החינוך כן מזרים בקשות של העברות תקציביות.

זאב אלקין: כאן, היות ומדובר בנגב, וזה נוגע בעיקר לשותפות עם משרד אחר, אצביע בעד, אבל בכל ההעברות התקציביות האחרות של משרד החינוך אתנגד.

זאב אלקין: הייתי מבקש לדחות את ההעברות האחרות של משרד החינוך פרופר עד שהעניין הזה יוסדר.

ניסן סלומינסקי: אשמח להצטרף אליך בשל סיבות אחרות.

סטס מיסז'ניקוב: מי בעד פנייה מס' 149?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פנייה מס' 149 – רוב נגד – נמנעים – הפנייה נתקבלה.

סטס מיסז'ניקוב: פנייה מס' 149 נתקבלה.

סטס מיסז'ניקוב: פניות מס' 150-152 – ספקי מים, מחירי מים.

ערן פולק: בפנייה הזאת מעבירים 86 מיליון שקלים מתקציב הפיתוח של משק המים לתקציב רשות המים שהוקמה בינואר 2007.

ערן פולק: בבסיס תקציב 2007 כל הסעיפים הללו נבנו כבר במסגרת רשות המים.

ערן פולק: העודפים של 2006 הועברו עדיין לסעיפים הישנים, לכן היה צריך לנקוט בשני צעדים: להעביר את העודפים לסעיפים הישנים, ולהעביר מהסעיפים הישנים לתקציב רשות המים.

חיים אורון: מה קורה עם הפיתוח בקולחי חברון?

חיים אורון: העניין נגמר?

חיים אורון: עוד מעט יישפכו כבר מים לוואדי.

ניסן סלומינסקי: אישרנו 10 מיליון שקל.

סטס מיסז'ניקוב: מי בעד פניות מס' 150-152?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פניות מס' 150-152– רוב נגד – נמנעים – הפניות נתקבלו.

סטס מיסז'ניקוב: פניות מס' 150-152 נתקבלו.

סטס מיסז'ניקוב: פנייה מס' 153 – משרד ראש הממשלה, סיוע למפונים.

סטס מיסז'ניקוב: השאלה אם אנחנו בעד עזרה למפונים, או בעד לעקור אותם.

ניסן סלומינסקי: דברים כאלה תמיד העברנו.

יעקב ליצמן: מישהו יכול להסביר את הפנייה הזאת?

יעקב ליצמן: בדרך כלל אני בעד אישור סעיפים ממין אלה אפילו בלי לשמוע את הרפרנט, אבל כבר פעם שלישית שאני רואה שנותנים את זה למימון פעולות משרדי הממשלה.

ניסן סלומינסקי: וממה לוקחים?

יעקב ליצמן: אם נותנים את זה למפונים, אין לי התנגדות.

יעקב ליצמן: אם זה לא ניתן למפונים, אלא נלקח לדברים אחרים, אז יש בעיה.

חנן פריצקי: אני ממשרד הרווחה.

חנן פריצקי: חלק מהפנייה מיועד למימון 8.7 מיליון שקלים למימון פעולות תוכנית ההתנקות במשרד הרווחה.

זאב אלקין: קיבלנו פירוט במכתב המצורף.

סטס מיסז'ניקוב: מי בעד פנייה מס' 153?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פנייה מס' 153 – רוב נגד – נמנעים – הפנייה נתקבלה.

סטס מיסז'ניקוב: פנייה מס' 153 נתקבלה.

סטס מיסז'ניקוב: פנייה מס' 154 – רשויות מקומיות, משרד הפנים.

לילי פיינטוך: מדובר על פנייה מאוזנת בסך 3.4 מיליוני שקלים, בהעברה מסעיף מענקים שוטפים לרשות נחל הירקון בגין החלטת ממשלה, ובנוסף מהחלטת ממשלה 561 עוברים 3 מיליוני שקלים לאיגודי כבאות לצורך הקמת אתרי מילוי כבאות.

זאב אלקין: למה מורידים מהצפון ומשדרות?

לילי פיינטוך: זה כלול בטיפול בלקחי המלחמה.

סטס מיסז'ניקוב: אלה איגודי כבאות באותו אזור, גם באזור שדרות?

לילי פיינטוך: כן.

סטס מיסז'ניקוב: מי בעד פנייה מס' 154?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פנייה מס' 154 – רוב נגד – נמנעים – 1 הפנייה נתקבלה.

סטס מיסז'ניקוב: פנייה מס' 154 נתקבלה.

יעקב ליצמן: אני נמנע.

סטס מיסז'ניקוב: פנייה מס' 155 – משרד הבינוי והשיכון.

סטס מיסז'ניקוב: זה 20,000 שקל.

סטס מיסז'ניקוב: מי בעד?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פנייה מס' 155 – רוב נגד – נמנעים – הפנייה נתקבלה.

סטס מיסז'ניקוב: פנייה מס' 155 נתקבלה.

סטס מיסז'ניקוב: פניות מס' 156-157 – המשרד לביטחון פנים.

יעל מבורך: תקציב אבטחת מזרח ירושלים היה במשרד הבינוי והשיכון.

יעל מבורך: בשנת 2006 נתקבלה החלטת ממשלה להעבירו למשרד לביטחון פנים.

יעל מבורך: החלטה זאת נתבטלה על-ידי החלטת ממשלה שנתקבלה בינואר השנה.

יעל מבורך: כאן מבקשים להעביר את התקציב בחזרה למשרד הבינוי והשיכון.

חיים אורון: את לא אשמה.

חיים אורון: האם יש כאן נציג מהמשטרה?

חיים אורון: אני מבקש תקציב לשכונה ד' בבאר-שבע, יש שם הרבה יותר אלימות מאשר במזרח ירושלים, ונעביר את זה למשרד הפנים.

חיים אורון: אחר-כך אני רוצה שיועבר תקציב לאזור התעשייה בשדרות דרך משרד התעשייה, המסחר והתעסוקה.

חיים אורון: למה משרד הבינוי והשיכון צריך לממן משטרה פרטית?

חיים אורון: אגיד לכם למה, כי זה מסלול להעברת כסף למתנחלים במזרח ירושלים.

חיים אורון: היו על זה ועדות.

חיים אורון: היתה ועדת אורי אור – לא מהמפלגה שלי – שקבעה שהאבטחה במזרח ירושלים צריכה לעבור למשטרה.

חיים אורון: כן אהבתי את זה, לא אהבתי את זה, אבל שמעתי שהעברנו 48 מיליון שקלים כי העיר אוחדה לה יחדיו והיא חלק ממדינת ישראל.

חיים אורון: למה צריך משטרה מיוחדת, במימון משרד הבינוי והשיכון, שתשמור על מתנחלים במזרח ירושלים?

חיים אורון: אם יש להם בעיות מיוחדות, מאה אחוז.

חיים אורון: אני נותן לניצב אילן פרנקו את כל הסמכות להחליט שכל הכסף של ירושלים הולך רק לשם.

חיים אורון: הכספים האלה הולכים, והלכו בעבר, ואני אומר את זה באחריות, למטרות אבטחה ולמטרות פינוי ערבים מבתיהם.

חיים אורון: מי שנותן הוראה לחברת השמירה היכן לפעול זה לא ממשלת ישראל, אלא העמותות שעובדות שם, שאומרות: עכשיו קנינו את הבית הזה, תשמרו עליו.

חיים אורון: אל תגיד שזה לא נכון, כל מה שאמרתי אני מוכן להוכיח בבית-המשפט אם יתבעו אותי על אמירת אי-אמת.

שלי יחימוביץ': ממתי הולכים לבית-המשפט על אמירת אי-אמת?

חיים אורון: סוף-סוף נתקבלה החלטת ממשלה.

חיים אורון: אני הופעתי בפני הוועדה שדנה בזה, שישבה באיזה בית בקומה העליונה, הבאתי להם מסמכים המראים מה עשו עם הכסף הזה בעבר, איך לקחו תקציב למכשירי אלחוט ובסוף התברר שמימנו בזה דברים אחרים.

חיים אורון: כל זה נדון בבג"ץ, איך לקחו כסף מתקציב שיועד לאבטחה במזרח ירושלים וקנו בו בתים.

חיים אורון: אומרים לי שעכשיו זה מסודר, זה הולך רק לחברת שמירה.

חיים אורון: למה צריך חברת שמירה פרטית?

חיים אורון: הממשלה החליטה שזה לא יהיה יותר במשרד הבינוי והשיכון ויועבר למשטרה.

זאב אלקין: היא החליטה עכשיו ההיפך כי ראתה שזה לא עובד.

זאב אלקין: השר לביטחון פנים ביקש מהממשלה להעביר את האחריות ממנו.

חיים אורון: סלח לי, למה השר לביטחון פנים לא מבקש מהמשטרה, כאשר הוא לא יכול לשמור על הילדים בנגב מפני כל מיני דברים רעים, להעביר את אבטחת המכוניות בנגב למשרד החינוך?

חיים אורון: ולמה שר הביטחון לא יגיד שגם הוא לא יכול לשמור?

חיים אורון: מה זאת אומרת שהשר לביטחון פנים רצה?

חיים אורון: מה הפטנטים האלה?

חיים אורון: למה יש תקציב למשטרה?

חיים אורון: אם זה לא אבטחה – מאה אחוז, אבל אם זה אבטחה – הורדתם את המילה "אבטחה" מספר התקציב.

יעל מבורך: זאת תוכנית שנקראת "אבטחה במזרח ירושלים" במשרד הבינוי והשיכון.

חיים אורון: נכון, כתוב "אבטחה".

חיים אורון: אל תספרו לי שזה 16 מיליון שקל.

חיים אורון: זה לא 16 מיליון שקל.

יעל מבורך: מדובר על הרשאה להתחייב על סך 32 מיליון שקל.

חיים אורון: בדיוק, 32 מיליון שקל, ואחרי כן בדרך כלל במהלך השנה מגיעה עוד בקשה להוספת כסף כי זה אף פעם לא מספיק וצריך להוסיף בערך 5 מיליון שקל.

חיים אורון: זה יגמר בסוף ב-37-38 מיליון שקל.

חיים אורון: אין לכך הצדקה.

חיים אורון: זה לא קשור לשאלה האם צריך לשמור על הילדים שהולכים לחוגים במזרח ירושלים.

חיים אורון: אני לא מבין למה ילדים שהולכים לחוגים במזרח ירושלים מקבלים אבטחה צמודה, ואילו ילדים שהולכים לחוגים במקום אחר לא מקבלים אבטחה צמודה.

חיים אורון: מי קבע את הקריטריונים הללו?

חיים אורון: למה נכנס כאן כל שיקול אחר פרט לשיקול המשטרתי?

חיים אורון: השר מאיר שטרית יודע מה צריך לעשות שם?

זאב אלקין: כן, הוא ביקר שם.

חיים אורון: אז שיהיה שר המשטרה.

חיים אורון: שמעתי שהוא לא אוהב להיות שר הבינוי והשיכון, שיהיה שר המשטרה, מאה אחוז.

ניסן סלומינסקי: כל הטענות הללו נאמרו בזמנו וכנראה היתה להן אוזן קשבת והחליטו להעביר את זה למשטרה.

חיים אורון: זה הומלץ על-ידי ועדה בראשות האלוף במילואים אורי אור.

ניסן סלומינסקי: החליטו להעביר את זה למשטרה ולראות כיצד זה יעבוד.

ניסן סלומינסקי: אנחנו זוכרים היטב את השמירה בגני הילדים, שכאשר היה באחריות משרד החינוך השמירה היתה פרטנית ואחר-כך כשהועברה למשטרה היתה שמירה אזורית כאשר מדי פעם עוברת שם ניידת.

ניסן סלומינסקי: כל הכסף שנועד לשמירה אמיתית נבלע בתקציב המשטרה כי המשטרה עובדת בשיטה אזורית.

חיים אורון: נכון, בואו נעביר למשרד החינוך את תקציב המשטרה ...

ניסן סלומינסקי: כך קרה גם כאן כאשר העבירו את התקציב למשטרה, כי המשטרה עובדת בשיטה אזורית.

ניסן סלומינסקי: אני מציע שפעם נסייר שם ונבקר ונראה מה המשמעות של זה, איך המשפחות הולכות שם.

ניסן סלומינסקי: צריכה להיות שמירה צמודה שהמשטרה לא מסוגלת לתת.

ניסן סלומינסקי: דרך אגב, התושבים היו מוותרים על זה.

חיים אורון: בקומה השלישית גר יהודי, ובארבע הקומות האחרות גרים ערבים, אז צריך לשמור עליו.

חיים אורון: צודקים.

ניסן סלומינסקי: חלק מן האנשים היו מוותרים על זה והיו רוצים ללכת באופן חופשי הרבה יותר, אבל השיקול הביטחוני קבע באופן חד וברור שזו השמירה הנדרשת.

ניסן סלומינסקי: המשטרה לא בנויה לעבוד כך, ולכן המשטרה ביוזמתה – והיה כאן בזמנו השר יעקב אדרי – ביקשה להחזיר את זה למשרד הבינוי והשיכון כדי שאפשר יהיה להפעיל את זה.

ניסן סלומינסקי: כל התקציב הולך אך ורק לאבטחה.

ניסן סלומינסקי: אני מציע לאשר את זה.

יעקב ליצמן: על אף שאני באופוזיציה וחבר הכנסת חיים אורון אומר שהוא מרכז את העמדות שלנו, בזה אני חולק עליו, ואסביר מדוע.

יעקב ליצמן: במשך כל השנים זה היה במשרד הבינוי והשיכון.

יעקב ליצמן: זה יצא לראשונה מאחריות משרד הבינוי והשיכון והועבר למשטרה בתקציב האחרון.

יעקב ליצמן: השר לביטחון פנים סירב להתחייב שכל הכסף יועבר למטרה לשמה הועבר, לעיר העתיקה ולהר הזיתים בעיקר, ולכן כנראה זה חזר למשרד הבינוי והשיכון, כך הבנתי.

יעקב ליצמן: יש הבדל בין הנגב ומקומות אחרים כי כאן, מעבר לשמירה ולאבטחה שצריך לתת לכל אדם פרטי במדינה, יש גם מלחמה אסטרטגית, ננקטת כאן מדיניות מעבר לאדם הפרטי.

יעקב ליצמן: לכן אני סבור שנכון שהכסף יעבור בחזרה למשרד הבינוי והשיכון.

יעקב ליצמן: אני יודע למשל שהשמירה בהר הזיתים נעשית על-ידי סיורים.

יעקב ליצמן: בלי זה, כולם מפחדים לבוא לשם.

חיים אורון: יש מי שמפחד לבוא לרהט, אז בואו נשים משטרה של משרד הפנים גם ברהט.

סטס מיסז'ניקוב: זה לא צחוק.

סטס מיסז'ניקוב: משפחות שרוצות לעלות להר הזיתים לאזכרה צריכות להזמין חברת אבטחה.

זאב אלקין: הפנייה התקציבית הזאת היא השלמת תהליך שנולד מטעות בהחלטה הקודמת, לנסות להעביר את זה למשרד לביטחון פנים.

זאב אלקין: כאשר קיבלו אותה לא בדקו לעומק האם המשרד לביטחון פנים יכול לקחת את האבטחה על עצמו.

חיים אורון: ועדת אורי אור דנה בזה במשך שנה.

חיים אורון: אל תרמו כאן את הציבור.

חיים אורון: לפחות תגיד שפוליטית אנחנו רוצים להיות בעלי הבתים על זה.

זאב אלקין: בזמנו נתקבלה החלטה ועל-פי ההמלצות של ועדת אורי אור השמירה לא היתה צריכה להיות היקפית אלא על-ידי חברות שמירה.

זאב אלקין: המשרד לביטחון פנים אומר היום שהוא לא רוצה לעבוד דרך חברות שמירה, שהוא לא מסוגל לעשות את זה, והיות וכך ביקש שייקחו את זה ממנו בחזרה למשרד הבינוי והשיכון.

זאב אלקין: ההעברה התקציבית הזאת היא למעשה השלמה של החלטת ממשלה שהתקבלה כבר על החזרת הגלגל לאחור.

זאב אלקין: בלעדיה, מאמצע השנה הזאת האבטחה לא תוכל לתפקד תקציבית.

זאב אלקין: את הוויכוח המקצועי לא צריך לנהל כאן, אלא עליו להתנהל בממשלה.

זאב אלקין: הממשלה קיבלה את ההחלטה המקצועית להחזיר את זה למשרד הבינוי והשיכון.

זאב אלקין: אתה יכול לחלוק על כך.

זאב אלקין: אין כאן שום משמעות לתקציב המדינה, זה רק החזרת התקציב למשרד הבינוי והשיכון.

סטס מיסז'ניקוב: מי בעד פניות מס' 156-157?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פניות מס' 156-157 – רוב נגד – מיעוט נמנעים – הפניות נתקבלו.

סטס מיסז'ניקוב: פניות מס' 156-157 נתקבלו.

חיים אורון: אני מבקש רביזיה.

חיים אורון: אני רוצה לבדוק עם מר אורי אור האם השיקולים המקצועיים היו נכונים.

סטס מיסז'ניקוב: אנחנו מצביעים על הרביזיה.

סטס מיסז'ניקוב: מי בעד הרביזיה על ההחלטה בעניין פניות מס' 156-157?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד רביזיה על ההחלטה בעניין פניות מס' 156-157 – 1 נגד – רוב נמנעים – הרביזיה לא נתקבלה.

סטס מיסז'ניקוב: הרביזיה לא נתקבלה.

סטס מיסז'ניקוב: פנייה מס' 159 – משרד החינוך, להתנתקות.

ריקי ארמן: מדובר בהשלמת חלקיות שנה של שנת הלימודים תשס"ז לנושא ההתנתקות – להסעות, לפעילות עם נוער.

ריקי ארמן: רוב התקציב מקורו מתקציב ההתנתקות, מתוך משרד ראש הממשלה.

סטס מיסז'ניקוב: לשירות הפסיכולוגי מועברים 1.5 מיליון שקל.

סטס מיסז'ניקוב: אין כאן הרבה מחלוקות.

סטס מיסז'ניקוב: מי בעד פנייה מס' 159?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פנייה מס' 159 – רוב נגד – נמנעים – הפנייה נתקבלה.

סטס מיסז'ניקוב: היו"ר סטס מיסז'ניקוב: פנייה מס' 159 נתקבלה.

סטס מיסז'ניקוב: פנייה מס' 160 – משרד הפנים.

סטס מיסז'ניקוב: אין כאן רפרנט, לכן נעבור הלאה.

סטס מיסז'ניקוב: פנייה מס' 162 – משרד הבריאות.

אנואר חילף: פנייה זו נועדה לתקצוב מערך בריאות הנפש.

אנואר חילף: מדובר בהעברת כסף משירותי הבריאות לתחום פעולה 13, לבריאות הנפש, וזאת עקב כך שבבניית תקציב 2007 התקציבים של בריאות הנפש הועברו לסל, וזאת על בסיס ההנחה שהרפורמה תחל בינואר.

אנואר חילף: לאור העיכוב ביישום הרפורמה אנחנו מעבירים את הכסף מהסל בחזרה למערך בריאות הנפש.

אנואר חילף: זה על-פי דרישת משרד הבריאות.

אנואר חילף: בפנייה זאת יועברו 164 מיליון שקלים.

יעקב ליצמן: איפה המתקן הזה?

אנואר חילף: אני לא יודע היכן בונים אותו.

סטס מיסז'ניקוב: מי בעד פנייה מס' 162?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פנייה מס' 162 – רוב נגד – נמנעים – הפנייה נתקבלה.

סטס מיסז'ניקוב: פנייה מס' 162 נתקבלה.

סטס מיסז'ניקוב: פניות מס' 163-164 – משרד הפנים.

אריאל אבלין: הפנייה נועדה לתקצב הקמת אגף לבנייה במינהל התכנון במשרד הפנים בעקבות המלצות דוח ועדת זיילר לבטיחות מבנים, בעקבות החלטת ממשלה מספר 1169.

אריאל אבלין: מתכוונים להקים במינהל התכנון אגף לבנייה שיטפל בהקמת מכוני בקרה לרישוי מבנים.

אריאל אבלין: נושא קוד הבנייה יהיה במשרד הבינוי והשיכון, כך שכאן זה בעיקר הקמת מכוני בקרה ומבנה אחיד לרישוי מבנים.

דוד אזולאי: זה במקום מינהל התכנון במשרד הפנים?

אריאל אבלין: לא במקום.

אריאל אבלין: עד היום הנושא היה במינהל התכנון, ועסקו בעיקר בתקנות בנייה.

אריאל אבלין: בעקבות דוח ועדת זיילר הוחלט להתמקד בבטיחות מבנים.

אריאל אבלין: הוחלט שבמשרד הבינוי והשיכון יכינו קוד בנייה מסודר, ובמשרד הפנים יפעלו להקמת מכוני בקרה שייתנו רישוי למבנים.

סטס מיסז'ניקוב: מי בעד פניות מס' 163-164?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פניות מס' 163-164 – רוב נגד – נמנעים – הפניות נתקבלו.

סטס מיסז'ניקוב: פניות מס' 163-164 נתקבלו.

סטס מיסז'ניקוב: פנייה מס' 165 – משרד הבינוי והשיכון – שיקום שכונות והשלמת פיתוח בשכונות ותיקות.

יעל מבורך: הפנייה הזאת נועדה להעביר 10 מיליון שקלים לתקציב משרד הבינוי והשיכון.

יעל מבורך: זה הרשאות להתחייב של חוזים שבוטלו ולא השתמשו בהם, ועכשיו אנחנו מתקצבים אותם מחדש.

ניסן סלומינסקי: זה במבני ציבור?

יעל מבורך: כן.

יעל מבורך: בעקבות המלחמה בצפון.

סטס מיסז'ניקוב: מי בעד פנייה מס' 165?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פנייה מס' 165 – רוב נגד – נמנעים – הפנייה נתקבלה.

סטס מיסז'ניקוב: פנייה מס' 165 נתקבלה.

סטס מיסז'ניקוב: פנייה מס' 166 – משרד התעשייה, המסחר והתעסוקה, העברה בסך 30,000 שקל.

סטס מיסז'ניקוב: מי בעד פנייה מס' 166?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פנייה מס' 166 – רוב נגד – נמנעים – הפנייה נתקבלה.

סטס מיסז'ניקוב: פנייה מס' 166 נתקבלה.

סטס מיסז'ניקוב: פנייה מס' 168 – משרד האוצר – תקני כוח-אדם, מס הכנסה.

זאב אלקין: תקני כוח-אדם לשם קליטה של 11 עובדי מע"צ ברשות המסים ובנציבות שירות המדינה.

סטס מיסז'ניקוב: לא נדון בפנייה מאחר ואין כאן רפרנט שיוכל להסביר אותה.

סטס מיסז'ניקוב: פניות מס' 169, 172 ו-173 – משרד הביטחון.

סטס מיסז'ניקוב: אין רפרנט, לכן נעבור הלאה.

ניסן סלומינסקי: האחריות על מתקני הכליאה עברה כבר מהצבא לשב"ס, כך הודיעו.

ניסן סלומינסקי: צריך לתת להם קצת כסף.

סטס מיסז'ניקוב: אתם רוצים להעביר את זה בלי לשמוע הסברים?

סטס מיסז'ניקוב: מי בעד פניות מס' 169, 172 ו-173?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פניות מס' 169, 172 ו-173 – רוב נגד – נמנעים – הפניות נתקבלו.

סטס מיסז'ניקוב: פניות מס' 169, 172 ו-173 נתקבלו.

סטס מיסז'ניקוב: פניות מס' 170-171 – רשות הטבע והגנים.

רונית מורן: אני מנהלת אגף התקציבים ברשות הטבע והגנים.

רונית מורן: אלה פניות לשלושה נושאים: השלמת מוזיאון מצדה, מוזיאון יפהפה שמוצע לכולכם לבקר בו, שהתחיל לעבוד בתחילת חודש מאי; ועוד שתי פניות נוספות לניקוי שטחים פתוחים, ניקוי חופים, פעילות הדרכה, אכיפה ופעילות פיזית בשטח.

רונית מורן: בסך הכול 1.1 מיליון שקל.

רונית מורן: יש כאן עוד 3 מיליון שקל לניקוי חופים.

רונית מורן: משום מה זה לא מופיע בדברי ההסבר.

רונית מורן: זה מופיע בתקנה 540301.

סטס מיסז'ניקוב: ביקרתי לאחרונה במצדה ואני ממליץ לכם לבקר, זה מקום יפהפה.

סטס מיסז'ניקוב: מי בעד פניות מס' 170-171?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פניות מס' 170-171 – רוב נגד – נמנעים – הפניות נתקבלו.

סטס מיסז'ניקוב: פניות מס' 170-171 נתקבלו.

סטס מיסז'ניקוב: פנייה מס' 174 – משרד הרווחה.

חנן פריצקי: אני מנהל אגף התקציבים במשרד הרווחה.

חנן פריצקי: הפנייה נועדה בעיקר לעשות שינויים פנימיים.

חנן פריצקי: כמו כן, יש תוספת של כוח-אדם לטובת חקירות ילדים, תוספת לבתי-דין לסיוע למשפחה, יש כאן תקצוב ההתנתקות, ובעיקר כפי שאמרתי שינויים פנימיים בתוך תקציב משרד הרווחה.

סטס מיסז'ניקוב: מי בעד פנייה מס' 174?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פנייה מס' 174 – רוב נגד – נמנעים – הפנייה נתקבלה.

סטס מיסז'ניקוב: פנייה מס' 174 נתקבלה.

סטס מיסז'ניקוב: פנייה מס' 175 – משרד הבינוי והשיכון, לישוב הקבע בניצן.

יעל מבורך: מדובר ב-21 מיליוני שקלים בהרשאה להתחייב לישוב ניצן על-פי תוכנית העבודה ל-2007.

סטס מיסז'ניקוב: מי בעד פנייה מס' 175?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פנייה מס' 175 – רוב נגד – נמנעים – הפנייה נתקבלה.

סטס מיסז'ניקוב: פנייה מס' 175 נתקבלה.

סטס מיסז'ניקוב: פנייה מס' 177 – הקרן לסיוע לעסקים קטנים.

דוד שטיינמץ: רוב הכסף, 7.5 מיליון שקלים הולכים לקרן לסיוע לעסקים קטנים, ועוד 2.5 מיליון שקלים הולכים למימוש ערבויות המדינה וגם לגוף המתאם.

דוד שטיינמץ: 10 מיליון שקל נלקחים במזומן, זה לא משפיע על תקציב מרכז ההשקעות, כפי שמאוחר יותר הם יביאו לכאן את המזומנים האלה ואז אל תראו את הבקשה כתוספת לתקציב מרכז ההשקעות.

דוד שטיינמץ: פשוט מאוד מרכז ההשקעות עובד על-פי הרשאות להתחייב.

דוד שטיינמץ: אם יש שם התחייבויות, האוצר מכסה לנו את המזומנים.

דוד שטיינמץ: כרגע יש אפשרות להעביר סכום של 10 מיליון שקל לקרן לסיוע לעסקים קטנים, כאשר בבוא העת האוצר ישפה אותנו במרכז ההשקעות.

ניסן סלומינסקי: אני רואה שיש כאן סעיף תקציבי שיש בו "בנק".

ניסן סלומינסקי: כמה כסף עוד יש שם?

ניסן סלומינסקי: אפשר להעביר משם עוד דברים?

דוד שטיינמץ: אין שם כסף.

דוד שטיינמץ: בחודש הקרוב הם יעבירו לשם סכום של למעלה מ-100 מיליון שקל בשל התחייבויות שניתנו.

דוד שטיינמץ: אין כאן שום פגיעה בתפקוד מרכז ההשקעות.

דוד שטיינמץ: אם היתה פגיעה בהרשאה להתחייב הייתי אומר לכם.

דוד שטיינמץ: כל העברת המזומנים זה התחייבות של משרד האוצר.

סטס מיסז'ניקוב: מי בעד פנייה מס' 177?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פנייה מס' 177 – רוב נגד – נמנעים – הפנייה נתקבלה.

סטס מיסז'ניקוב: פנייה מס' 177 נתקבלה.

סטס מיסז'ניקוב: פנייה מס' 178 – משרד החינוך.

ריקי ארמן: מדובר בהקדמת 20 מיליון שקלים בהרשאה להתחייב עבור חידוש מבנים.

ריקי ארמן: זה נועד בעיקר לשיפוץ מבנים קיימים, גם בנסיבות בטיחותיות.

סטס מיסז'ניקוב: על-פי בקשת חבר הכנסת אלקין נדחה את ההצבעה לישיבה הבאה.

סטס מיסז'ניקוב: פנייה מס' 179 – משרד התחבורה.

אורית נוקד: אני מציעה לעכב את הפנייה.

אורית נוקד: זה חשוב מאוד.

אורית נוקד: אני רוצה לעשות כאן בדיוק אותו דבר ולבקש רביזיה.

אורית נוקד: אם זה חשוב להם, תוך שבוע יבואו ויגידו שנמצא פתרון.

ניסן סלומינסקי: זה לא חשוב להם, אלא חשוב לנו.

אורית נוקד: נכון, אז תוך שבוע יתנו תשובה.

אורית נוקד: לא יקרה כלום.

קריאה: זה כביש דמים שיש בו הרבה מאוד תאונות דרכים.

סטס מיסז'ניקוב: איאלץ לדחות את הרביזיה.

סטס מיסז'ניקוב: אל תביעי את מחאתך כאן.

סטס מיסז'ניקוב: נמצא סעיף אחר.

הרצל בן יהושוע: מדובר בתוכנית רב-שנתית של מע"צ.

הרצל בן יהושוע: למע"צ אושרה תוכנית רב-שנתית לחמש שנים, בסדר גודל של 17 מיליארד שקלים.

הרצל בן יהושוע: בשלב זה תוקצבו 6 מיליארד שקלים.

הרצל בן יהושוע: אנחנו צריכים לתקצב 11 מיליארד שקלים נוספים.

הרצל בן יהושוע: מדובר כאן בהשלמה לתוכנית.

הרצל בן יהושוע: ה-3 מיליארד שקל הנוספים המופיעים בפנייה מיועדים, בין היתר, לפרויקטים שיש בהם היבטים בטיחותיים משמעותיים.

הרצל בן יהושוע: אני יכול לציין למשל את צומת בנימינה, צומת פרדיס שיש בו הפרדה מפלסית, יבנה-רחובות הכולל הפרדה מפלסית בין הרכבת ובין הכביש.

ניסן סלומינסקי: מתי עובדים שם על ההפרדה הזאת, בשבתות?

הרצל בן יהושוע: אני לא יודע עד כדי כך.

ניסן סלומינסקי: בבדיקה שעשינו, השר בזמנו לא יכול היה להכחיש את זה ואמר שיבדוק, התברר שעובדים בשבתות וכתוצאה מכך בכל המכרזים, כל מי שלא עובד בשבת לא יוכל להתקבל לעבוד בזה.

ניסן סלומינסקי: ניסו להגיד שלוקחים עובדים לא יהודים, ואז שאלו מה עם המפקחים והמתכננים והמהנדסים.

ניסן סלומינסקי: כולם הרי צריכים להיות באזור כאשר עובדים שם, בכל אופן אלה גשרים.

הרצל בן יהושוע: אני יכול להניח שעובדים שם על-פי כללי שעות העבודה והמנוחה הנהוגים במדינת ישראל.

יעקב ליצמן: הבוקר ועדת הכספים אישרה קיצוץ של 42 מיליון שקל בתקציב מע"צ על כבישים בין-עירוניים.

יעקב ליצמן: האם הסכום המופיע כאן הוא אחרי הקיצוץ או לפניו?

הרצל בן יהושוע: הסכום המופיע כאן הוא אחרי הקיצוץ.

הרצל בן יהושוע: אני מדבר כרגע על הרשאה להתחייב.

סטס מיסז'ניקוב: מי בעד פנייה מס' 179?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פנייה מס' 179 – רוב נגד – נמנעים – הפנייה נתקבלה.

סטס מיסז'ניקוב: פנייה מס' 179 נתקבלה.

סטס מיסז'ניקוב: פנייה מס' 181 – הרשות הלאומית לבטיחות.

סטס מיסז'ניקוב: מדובר על הרשות החדשה.

הרצל בן יהושוע: מדובר כאן על שני פרויקטים של הרשות לבטיחות, שיימשכו מספר שנים: פרויקט של הצבת 300 מצלמות בצמתים.

קריאה: זה הפיילוט של פרויקט א'3, שהוא פרויקט של מצלמות אלקטרוניות.

קריאה: הפרויקט מתחיל בפיילוט של כ-16 מצלמות, ויורחב, בהנחה שיצליח, ל-300 מצלמות שיוצבו בכבישים המרכזיים בארץ.

קריאה: המטרה לסייע באכיפת חוקי התנועה.

ניסן סלומינסקי: כמה מצלמות יותקנו בפיילוט?

ניסן סלומינסקי: מדובר הרי על 170 מיליון שקל.

עמיר נאור: אני מהרשות הלאומית לבטיחות בדרכים.

עמיר נאור: אני חבר בוועדה המשותפת של המשרד לביטחון פנים ושל הרשות הלאומית לפרויקט של אכיפה אלקטרונית אוטומטית.

עמיר נאור: בפרויקט הזה מדובר על התקנת 300 מצלמות, גם בצמתים וגם בקטעים.

עמיר נאור: צמתים – זה רמזור אדום, וקטעים – לניוד.

עמיר נאור: בשלב הראשון יותקנו 60 מצלמות כפיילוט כדי שנוכל להחליט האם להרחיב את הפרויקט מאוחר יותר או לא.

עמיר נאור: זאת תחילת הפרויקט.

אורית נוקד: מתי הוא יתחיל?

ניסן סלומינסקי: זה ה-170 מיליון שקל?

קריאה: זה כדי לאפשר את הוצאת המכרז.

עמיר נאור: אם תאשרו את זה, כבר ביום חמישי הבא התחייב בפניי סמנכ"ל המשרד לביטחון פנים לפרסם את ה-PQ, שזה תחילת המכרז.

עמיר נאור: הוא מוכן כבר.

יעקב ליצמן: זה מר זליכה או לא מר זליכה?

עמיר נאור: אין קשר למר זליכה.

ניסן סלומינסקי: 170 מיליון השקלים מיועדים כולם להתקנת 60 מצלמות או לכל הפרויקט?

עמיר נאור: זה לא לכל הפרויקט.

עמיר נאור: זה כדי להיכנס למכרז ולרכוש את המערכת.

עמיר נאור: הפרויקט יגולגל, אנחנו מעריכים שיעלה כ-25 מיליון שקל בשנה מתקציבי הרשות הלאומית לבטיחות בדרכים, והוא גם מתוקצב.

עמיר נאור: 170 מיליון שקל נועדו להיכנס לפרויקט ולרכוש את המערכת.

ניסן סלומינסקי: זה לרכישת כל 300 המצלמות?

עמיר נאור: אני לא יודע מה יהיה גובה ההצעות במכרז.

ניסן סלומינסקי: על-פי התכנון שלכם, העלות של הפרויקט כולו היא 170 מיליון שקל?

עמיר נאור: כרגע מדברים על 60 מצלמות, זה השלב הראשון – הקמה והפעלה.

ניסן סלומינסקי: מעריכים כי התקנת 60 מצלמות תעלה 170 מיליון שקל?

עמיר נאור: אם אני לא טועה, התשובה חיובית.

ניסן סלומינסקי: כל מצלמה עולה מיליון שקל?

קריאה: לא, 300,000 שקל.

חיים אורון: זה הרשאה להתחייב.

חיים אורון: כאשר אתה יוצא למכרז אתה חייב שתהיה מול זה הרשאה להתחייב, שיש לך אישור להוציא כסף עד לסכום מסוים.

ניסן סלומינסקי: אני רוצה לדעת כמה עולה מצלמה.

ניסן סלומינסקי: זה נשמע סכום מטורף.

עמיר נאור: המצלמה היא נקודת הקצה.

עמיר נאור: אחריה יש מערכת שמעבירה את התצלומים למערכת שליטה ובקרה, שממנה אמור לצאת דוח עם תמונה.

עמיר נאור: זה התקציב להתקנת כל המערכת הזאת והפעלתה.

עמיר נאור: זה לא רק המצלמה.

סטס מיסז'ניקוב: נאשר את זה בתנאי שתגלה לנו איפה המצלמות ...

עמיר נאור: כולם יידעו היכן המצלמות.

עמיר נאור: לפני כל קטע שיותקנו בו מצלמות יוצבו שלטים שיזהירו: רבותי, זה קטע שפועלת בו אכיפה אלקטרונית.

סטס מיסז'ניקוב: מי בעד פנייה מס' 181?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פנייה מס' 181 – רוב נגד – נמנעים – הפנייה נתקבלה.

סטס מיסז'ניקוב: פנייה מס' 181 נתקבלה.

סטס מיסז'ניקוב: פנייה מס' 185 – תמיכות בתחבורה.

יעקב ליצמן: אני מתנגד לדון בפנייה הזאת כעת ודורש שנציגי חברת "דן" יופיעו בוועדה.

יעקב ליצמן: אין שום סיבה שלא נשמע כאן את נציגי חברת "דן".

יעקב ליצמן: יש לי הרבה להגיד להם.

יעקב ליצמן: גם אני הייתי בדיון על הסובסידיה כשהעלו נגדם טענות רבות ותקפו אותם.

יעקב ליצמן: כבר 10 שנים הם לא באו לכאן.

יעקב ליצמן: יש טענות על השירות של "דן" ועל דברים נוספים ורצינו להעלות אותן.

יעקב ליצמן: חברת "דן" צריכה להבין, אם היא רוצה סובסידיה של 10 שנים – זה המון כסף, מיליארדי שקלים – עליה להופיע בוועדה ולשמוע את טענות חברי הכנסת שמייצגים את כלל הציבור.

דוד אזולאי: חבר הכנסת הרב ליצמן צודק בבקשה שלו, צריך לכבד אותה.

יעקב ליצמן: לישיבה הבאה תזמין את נציגי חברת "דן".

סטס מיסז'ניקוב: אתה מוכן שנאשר את זה ואז נזמין את נציג "דן" לישיבה הבאה?

סטס מיסז'ניקוב: מבחינתם המועד קריטי.

יעקב ליצמן: אני לא מסכים שנאשר את זה היום.

יעקב ליצמן: כתוב בגמרא: מה ששנוא עליך אל תעשה לחברך.

יעקב ליצמן: הבנתי שב"אגד" כדי לקבל סובסידיה של 10 שנים, "אגד" צריך להופיע כאן, בכל הכבוד, והם לא שולחים לכאן פקידי ממשלה.

יעקב ליצמן: הם צריכים לשמוע אם יש טענות.

יעקב ליצמן: לציבור ולחברי הכנסת יש הרבה טענות כלפי "דן".

יעקב ליצמן: צריך לשמוע אותם ואחר-כך להצביע.

סטס מיסז'ניקוב: מקובל.

סטס מיסז'ניקוב: פנייה מס' 167 – משרד הבינוי והשיכון.

יעל מבורך: הפנייה הזאת מחזירה 25 תקנים של כוח-אדם לרזרבה הכללית בעקבות פרישה של עובדים במשרד הבינוי והשיכון.

סטס מיסז'ניקוב: מי בעד פנייה מס' 167?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פנייה מס' 167 – רוב נגד – נמנעים – הפנייה נתקבלה.

סטס מיסז'ניקוב: פנייה מס' 167 נתקבלה.

סטס מיסז'ניקוב: תודה רבה.

סטס מיסז'ניקוב: הישיבה נעולה.